## Pravilnik o uvjetima i načinu obavljanja mjera za sprečavanje i suzbijanje bolničkih infekcija

### NN 17/1998 (11.2.1998.), Pravilnik o uvjetima i načinu obavljanja mjera za sprečavanje i suzbijanje bolničkih infekcija

# **MINISTARSTVO ZDRAVSTVA**

Na temelju članka 58. Zakona o zaštiti pučanstva od zaraznih bolesti
("Narodne novine" broj 60/92, 26/93 i 29/94) ministar zdravstva donosi

## **PRAVILNIK**

### **O UVJETIMA I NAČINU OBAVLJANJA MJERA ZA SPREČAVANJE I SUZBIJANJE BOLNIČKIH INFEKCIJA**

Članak 1.

Ovim Pravilnikom utvrđuju se uvjeti i način obavljanja mjera za sprečavanje
i suzbijanje infekcija u zdravstvenim ustanovama i ordinacijama (u daljnjem
tekstu: bolnička infekcija).

Infekcija nastala kod bolesnika, zdravstvenih djelatnika i medicinskog
osoblja za vrijeme boravka, liječenja ili medicinskih zahvata u svim državnim,
županijskim i privatnim zdravstvenim ustanovama kao i županijskim i privatnim
ordinacijama nezavisno od primarnog oboljenja naziva se (smatra se) bolničkom
infekcijom.

Članak 2.

Svi zdravstveni djelatnici i zaposlenici u zdravstvenoj ustanovi i ordinaciji
obvezni su u djelokrugu svojih poslova provoditi mjere za sprečavanje i
suzbijanje bolničkih infekcija pod uvjetom i na način utvrđen ovim Pravilnikom.

Članak 3.

Za obavljanje nadzora nad sprečavanjem i suzbijanjem bolničkih infekcija
u bolničkim zdravstvenim ustanovama osniva se Državno povjerenstvo za sprečavanje
i suzbijanje bolničkih infekcija (u daljnjem tekstu: Državno povjerenstvo).

Predsjednika i članove Državnog povjerenstva imenuje ministar zdravstva
i sačinjava ga sedam članova:

- doktor medicine specijalist mikrobiologije, doktor medicine specijalist
infektologije, doktor medicine specijalist epidemiologije, doktor medicine
specijalist kirurgije, doktor medicine specijalist anesteziologije, medicinska
sestra, diplomirani pravnik.

Poslove tajnika Državnog povjerenstva obavlja član Državnog povjerenstva
- diplomirani pravnik.

Članak 4.

U obavljanju nadzora nad sprečavanjem i suzbijanjem bolničkih infekcija
Državno povjerenstvo:

- donosi upute o provedbi mjera za sprečavanje i suzbijanje bolničkih
infekcija,

- donosi upute za rad Bolničkih povjerenstava za sprečavanje i suzbijanje
bolničkih infekcija (u daljnjem tekstu: Bolničko povjerenstvo),

- analizira stanje u bolničkim zdravstvenim ustanovama na temelju primljenih
prijava bolničkih infekcija i izvješća o radu Bolničkih povjerenstava,

- po potrebi obavlja neposredan uvid u provedbu mjera za sprečavanje
i suzbijanje bolničkih infekcija u zdravstvenim ustanovama,

- predlaže program stručnog osposobljavanja zdravstvenih djelatnika
za provedbu mjera i postupka za sprečavanje i suzbijanje bolničkih infekcija,

- podnosi jedanput godišnje ministru zdravstva izvješće o svom radu
te poduzetim mjerama,

- surađuje s drugim povjerenstvima te Referentnim centrima Ministarstva
zdravstva.

Članak 5.

Predsjednik Državnog povjerenstva saziva sjednice prema potrebi, a najmanje
jedanput u tri mjeseca.

Državno povjerenstvo pravovaljano raspravlja i odlučuje kada je na sjednici
nazočno više od polovice ukupnog broja članova.

Državno povjerenstvo donosi odluke natpolovičnom većinom od ukupnog
broja članova.

Državno povjerenstvo donosi Poslovnik o radu kojim se pobliže određuje
postupanje u njegovom djelokrugu rada.

Članak 6.

U svim se bolničkim zdravstvenim ustanovama u cilju sprečavanja i suzbijanja
bolničkih infekcija osniva Bolničko povjerenstvo, a po potrebi i ustrojbene
jedinice za sprečavanje i suzbijanje bolničkih infekcija.

Za sprečavanje i suzbijanje bolničkih infekcija u domovima zdravlja
koji u svom sastavu imaju u skladu s mrežom zdravstvene djelatnosti operacionu
salu, rodilište i stacionar za privremeni smještaj bolesnika, odgovorno
je Bolničko povjerenstvo najbliže bolničke zdravstvene ustanove.

Bolničko povjerenstvo jest tijelo zdravstvene ustanove koje obavlja
i nadzire sprečavanje i suzbijanje bolničkih infekcija.

Bolničko povjerenstvo imenuje Upravno vijeće i sačinjava ga pet članova:

- ravnatelj zdravstvene ustanove,

- dva doktora medicine, specijalist mikrobiologije, infektologije, epidemiologije
ili anesteziologije,

- glavna sestra zdravstvene ustanove,

- viša medicinska sestra.

U radu Bolničkog povjerenstva po potrebi mogu sudjelovati i drugi zdravstveni
djelatnici zdravstvene ustanove.

Ako zdravstvena ustanova nema zaposlene zdravstvene djelatnike iz podstavka
2. stavka 4. ovoga članka, Upravno vijeće može za člana Bolničkog povjerenstva
imenovati i zdravstvenog djelatnika zaposlenog u drugoj zdravstvenoj ustanovi
sukladno ugovoru koji je ravnatelj obvezan sklopiti s najbližom zdravstvenom
ustanovom.

Zdravstveni djelatnik - član Bolničkog povjerenstva druge zdravstvene
ustanove ne može biti član Bolničkog povjerenstva zdravstvene ustanove
u kojoj je zaposlen.

Članak 7.

Bolničko povjerenstvo:

- provodi mjere i obavlja nadzor nad sprečavanjem, suzbijanjem i praćenjem
bolničkih infekcija u bolesnika i djelatnika zdravstvene ustanove,

- izrađuje i donosi Pravilnik o uvjetima i načinu obavljanja mjera za
sprečavanje i suzbijanje bolničkih infekcija,

- donosi godišnji plan rada,

- donosi proračun materijalnih troškova,

- organizira tečajeva stručnog usavršavanja zdravstvenih djelatnika
za provedbu mjera za sprečavanje i suzbijanje bolničkih infekcija,

- organizira cijepljenje djelatnika zdravstvene ustanove i bolesnika,

- vodi evidencije bolničkih infekcija,

- pohranjuje pojedinačne prijave bolničkih infekcija za razdoblje od
posljednjih pet godina,

- pohranjuje dokumentaciju o kontrolama bolničkih briseva nežive i žive
okoline, dezinfekcije i sterilizacije za posljednjih pet godina,

- izrađuje mjesečna i godišnja zbirna izvješća o bolničkim infekcijama
u zdravstvenoj ustanovi,

- donosi i druge upute u svezi provođenja Pravilnika,

- surađuje sa Bolničkim povjerenstvom za lijekove.

Članak 8.

Bolničko povjerenstvo podnosi godišnje izvješće o svom radu Državnom
povjerenstvu te Upravnom vijeću zdravstvene ustanove.

Članak 9.

Upravno vijeće zdravstvene ustanove imenuje predsjednika Bolničkog povjerenstva.

Predsjednik Bolničkog povjerenstva mora biti doktor medicine specijalist
mikrobiologije, infektologije ili epidemiologije.

Na poslovima provođenja mjera i nadzora nad sprečavanjem, suzbijanjem
i praćenjem bolničkih infekcija predsjednik povjerenstva obvezan je raditi
svakodnevno 2 sata.

Članak 10.

Predsjednik Bolničkog povjerenstva saziva sjednice prema potrebi, a
najmanje jedanput u 30 dana.

Bolničko povjerenstvo pravovaljano raspravlja i odlučuje kada je na
sjednici nazočno više od polovice ukupnog broja članova, a odluke donosi
natpolovičnom većinom od ukupnog broja članova.

Bolničko povjerenstvo donosi Poslovnik o radu kojim pobliže određuje
postupanje u svom djelokrugu rada.

Članak 11.

Mjere i postupci kojima se sprečava nastanak bolničkih infekcija jesu:

- svakodnevni trajni nadzor nad odvijanjem svih mjera sprečavanja, suzbijanja
i praćenja bolničkih infekcija,

- trajno informiranje i edukacija osoblja o izbjegavanju bolničkih infekcija,

- kontrola mikrobiološke čistoće osoblja pri čistim poslovima,

- kontrola mikrobiološke čistoće prostora i opreme,

- kontrola sterilizacije,

- kontrola dezinfekcija, dezinsekcija i deratizacija,

- prijavljivanje, praćenje i raščlamba bolničkih infekcija,

- suzbijanje nastalih epidemija,

- nadzor u svrhu sigurne prehrane, vodoopskrbe i uklanjanja biološkog,
kemijskog ili radiološkog opasnog bolničkog otpada,

- ispravnost objekta i instalacija u smislu građevinsko-arhitektonsko-tehničkog
stanja sukladno zakonskim propisima,

- i druge mjere predviđene Zakonom o zaštiti pučanstva od zaraznih bolesti
i provedbenim propisima donesenim na temelju ovoga Zakona.

Članak 12.

Sve bolničke infekcije podiježu obvezi prijavljivanja kao i obvezi mikrobiološke
obrade.

Bolničke infekcije nakon utvrđivanja prijavljuju se na posebnom obrascu
za prijavu bolničke infekcije koji je tiskan u Prilogu I. ovoga Pravilnika
i njegov je sastavni dio.

Članak 13.

Prijavu bolničke infekcije ispunjava i potpisuje doktor medicine koji
je bolničku infekciju dijagnosticirao te ju u roku od 24 sata obvezno dostavlja
Bolničkom povjerenstvu zdravstvene ustanove.

O sumnji na bolničku infekciju svaki zdravstveni djelatnik obvezan je
upozoriti voditelja odjela zdravstvene ustanove koji je nakon utvrđivanja
bolničke infekcije obvezan ispuniti prijavu iz stavka 2. članka 12. ovoga
Pravilnika i istu dostaviti Bolničkom povjerenstvu zdravstvene ustanove.

Bolnička infekcija s uzročnikom i antibiogramom obvezno se navodi na
otpusnici i otpusnom pismu svakog bolesnika, pri čemu posebno treba naznačiti
izolaciju multirezistentnog soja.

Članak 14.

Na temelju pristiglih prijava bolničkih infekcija Bolničko povjerenstvo
redovito prati broj i kretanje bolničkih infekcija, vodi evidencije o istima
te izrađuje mjesečno pisano izvješće koje se dostavlja ravnatelju zdravstvene
ustanove.

Obrazac izvješća o bolničkim infekcijama iz stavka 1. ovog članka tiskan
je u Prilogu II.a i II.b ovog Pravilnika i njegov je sastavni dio.

Bolničko povjerenstvo dvomjesečno dostavlja pisano izvješće o bolničkim
infekcijama Državnom povjerenstvu.

Obrazac izvješća iz stavka 3. ovoga članka tiskan je u Prilogu III.
ovoga Pravilnika i njegov je sastavni dio.

Članak 15.

U slučaju epidemije bolničke infekcije ravnatelj zdravstvene ustanove
dužan je odmah izvijestiti ministra zdravstva.

Članak 16.

Postupak provedbe sterilizacije u zdravstvenoj ustanovi prema uputama
Državnog povjerenstva utvrđuje Bolničko povjerenstvo zdravstvene ustanove.

Sve naprave za sterilizaciju u zdravstvenoj ustanovi podliježu obveznoj
redovitoj kontroli tehničke ispravnosti uz stalnu evidenciju.

Po provedbi propisane sterilizacije i kontrole sterilnosti iste je potrebno
evidentirati, a evidenciju pohraniti.

Članak 17.

Postupak provedbe dezinfekcije, dezinsekcije i deratizacije u zdravstvenoj
ustanovi prema uputama Državnog povjerenstva utvrđuje Bolničko povjerenstvo.

Dezinfekcija se provodi uz stalni dnevni nadzor uz vođenje evidencije
poglavito o vrsti i razrijeđenju dezinficijensa.

Članak 18.

Mikrobiološka čistoća prostora, pribora i osoblja nadzire se uzimanjem
određenog broja briseva na način koji prema uputama državnog povjerenstva
utvrđuje Bolničko povjerenstvo.

Na temelju stručne procjene Bolničkog povjerenstva nezavisno od nadzora
iz stavka 1. ovoga članka, brisevi, odnosno uzorci mogu se uzimati i ciljano
radi razjašnjavanja nastalih bolničkih infekcija, uspostave ispravnog načina
rada i sl.

Članak 19.

Viša medicinska sestra na poslovima nadzora nad sprečavanjem i suzbijanjem
bolničkih infekcija u skladu s ovim Pravilnikom te posebnim uputama Bolničkog
povjerenstva:

- nadzire aseptičan rad svih djelatnika zdravstvene ustanove,

- nadzire rad djelatnika na poslovima čišćenja,

- prikuplja i pohranjuje prijave bolničkih infekcija,

- vodi evidencije bolničkih infekcija,

- uzima uzorke dezinficijensa u uporabi te drugih uzoraka za mikrobiološku
kontrolu,

- obavlja i druge poslove nadzora nad sprečavanjem i suzbijanjem bolničkih
infekcija po nalogu predsjednika Bolničkog povjerenstva.

Navedene poslove obavlja viša medicinska sestra s dodatnom izobrazbom
o bolničkim infekcijama kroz puno radno vrijeme.

Viša medicinska sestra odgovorna je za svoj rad predsjedniku Povjerenstva.

Članak 20.

Danom stupanja na snagu ovoga Pravilnika prestaje važiti Pravilnik o
uvjetima i načinu obavljanja mjera za sprečavanje i suzbijanje bolničkih
infekcija ("Narodne novine" br. 31/94).

Članak 21.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/97-01/0122
Urbroj: 534-02-30-97-0001
Zagreb, 16. siječnja 1998.

Ministar
**prof. dr. sc. Andrija Hebrang,** v. r.

**PRILOG I**

**PRIJAVA BOLNIČKE INFEKCIJE**

- Ustanova \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Bolnica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Odjel \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Odsjek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ime i prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- JMBG \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Spol \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Godina rođenja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Datum prijama u bolnicu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Datum nastupa bolničke infekcije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Uzorak za mikrobiološku pretragu (datum uzimanja i vrsta) \_\_\_\_\_\_\_\_\_\_\_\_\_\_\_\_

                                                                           Potpis
Odjelnog liječnika

- Rezultat mikrobiološke pretrage i osjetljivost na antibiotike

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Dijagnoza bolničke infekcije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Terapija bolničke infekcije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ishod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- izliječen,

- kronična infekcija,

- smrt (datum smrti).

- Napomena Povjerenstva (vrsta bolničke infekcije, mogući način nastanka
i dr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                       Potpis predsjednika
Bolničkog povjerenstva

**PRILOG II**

**IZVJEŠĆE O BOLNIČKIM INFEKCIJAMA**

- Radna dijagnoza -----------------------------------------------------------------------------------------------

- Odjel/odsjek ---------------------------------------------------------------------------------------------------

- Bolnica ---------------------------------------------------------------------------------------------------------

PRILOG IIa - VRSTA BOLNIČKE INFEKCIJE (zaokružiti na priloženom
obrascu)\*

*Popis sustava/grupe i vrsta bolničke infekcije
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**MS          Infekcija mokraćnog sustava                                            OUNG
Infekcija oka, uha, nosa, grla ili usta**

                SIMS    Simptomatska infekcija mokraćnog sustava                       KONJ
    Konjuktivitis

               ASB       Asimptomatska bakteriurija                                              OKO
      Isključuje konjuktivitis

               OIMS    Ostale infekcije mokraćnog sustava                                   UHO
      mastoid

                                                                                                                     USNA
    šupljina (usne, jezik ili desni)

**KI          Kirurške infekcije**                                                                      SINU
      Sinusitis

               KOŽA        Površne infekcije mjesta incizije, osim                           GR
         Gornji respiratorni put, faringitis,
nakon KBGB\*\* epiglotitis                                                           laringitis,

             KOŽP         Nakon KBGB\*\*, površna infekcija mjesta

                                incizije na prsnom košu                                               **PRS
      Infekcije probavnog sustava**

             KOŽN      Nakon KBGB\*\*, površna infekcija mjesta                                       GE
Gastroenteritis

                              incizije na nozi (donor)                                                                      PS
Probavni sustav

              MČ          Duboke infekcije mjesta incizije, osim                                            HEP
 Hepatitis

                              nakon KBGB\*\*                                                                            IAB
 Intraabdominalna, nespecificirana                                                                                                                                            drugdje

           MČP           +Nakon KBGB\*\*, duboka infekcija mjesta                                NEK
Nekrotizirajući enterokolitis

                               incizije na prsnom košu

          MČN           Nakon KBGB\*\*, duboka infekcija mjesta                   **DRS
Infekcije donjeg respiratornog sustava**,                                incizije
na nozi (donor)                                                             **isključuje
pneumonije**

Organ/mjesto kirurške infekcije
                               BRON    Bronhitis, traheobronhitis, traheitis,

Oznake specifičnog mjesta:                                                                                                     bez
znakova pneumonije

KOST, DOJK, KARD, DISK, UHO, EMET,                                                        PLUĆ
ostale infekcije donjeg respiratornog

ENDO, OKO, PS, IAB, IK, ZGL, PLUĆ,                                                                        trakta

MED, MEN, USNA, OREP, OIMS, SA,

SINU, GR, KŽIL, RODN                                                                                 **RESP
    Infekcije reproduktivnog sustava**

                                                                                                                                  EMET
   Endometritis

**PNEU Pneumonija**                                                                                                     EPIZ
     Epiziotomija

            PNEU Pneumonija                                                                                        RODN
Rodnica

                                                                                                                                  OREP
Ostale infekcije muškog ili                                                                                                                                            ženskog
reproduktivnog sustava

**SEPS    Sepsa**

             LSEP    Laboratorijski potvrđena sepsa

            KSEP    Klinička sepsa                                                                      **KMČ
     Infekcije kože i mekih česti**

                                                                                                                                       KOŽA
    Koža

**KZ        Infekcija kosti i zglobova**
MČ         Meke česti

              KOST   Osteomijelitis                                                                                       DEKU
     Dekubitus

                 ZGL    Zglob ili burza                                                                                      OPEK
     Opekotina

               DISK    prostor                                                                                                DOJK
     Absces dojke ili mastitis

                                                                                                                                        UMB
     Omfalitis

**SŽS        Infekcija središnjeg živčanog sustava**
 PUST       Pustuloza dječje dobi

              IK        Intrakranijalna infekcija
 CIRK       Cirkunizacija
 novorođenčeta

          MEN        Meningitis ili ventrikulitis

             SA         Spinalni absces bez meningitisa                                                **SI
                     Sustavne infekcije**

                                                                                                                                      DI
            Diseminirana infekcija

**KŽS        Infekcije krvožilnog sustava**

           KŽIL        Arterijska ili venska infekcija

         ENDO        Endokarditis

         KARD       Miokarditis ili perikarditis

           MED        Mediastinitis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* CDC DEFINICIJA BOLNIČKIH INFEKCIJA

\*\* KBGB = KABG - Prsni koš & Noga

(KABG = koronarni arterijski bypass graft)

**PRILOG IIb**

**UZROČNICI BOLNIČKE INFEKCIJE**

- Uzročnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Odjel/odsjek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Bolnica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Staphylococcus aureus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Staphylococcus aureus (MRSA) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Staphylococcus epidermidis (MRSE) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Acinetobacter spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Pseudomonas spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Klebsiella spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Enterobacter spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Serratia spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Escherichia coli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Salmonella spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Enterococcus spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Streptococcus spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Candida spp. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Hepatitis B virus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Hepatitis C virus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- HIV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Virus influenzae \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Mycoplasma pneumoniae \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Legionella pneumophila \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- ostalo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRILOG III**

**SADRŽAJ GODIŠNJEG IZVJEŠĆA BOLNIČKOG POVJERENSTVA ZA BOLNIČKE
INFEKCIJE**

1.     OPĆI PODACI O USTANOVI

2.     RAD BOLNIČKOG POVJERENSTVA

3.     PODACI O BOLNIČKIM INFEKCIJAMA (prijave: ukupan broj, pojavnost
bolničkih infekcija po mjesecima; po         medicinskim radilištima, dijagnoza
bolničkih infekcija, uzročnici bolničkih infekcija, ishod bolničkih infekcija)

4.     NADZOR NAD PROVOĐENJEM MJERA ZA SPREČAVANJE I SUZBIJANJE BOLNIČKIH
INFEKCIJA        (OSTALE DJELATNOSTI POVJERENSTVA ZA BOLNIČKE INFEKCIJE
(sterilizacija, dezinfekcija, dezinsekcija,        deratizacija, čišćenje…)

5.     MIKROBIOLOŠKO PRAĆENJE ŽIVE I NEŽIVE SREDINE (uzorci, vrsta,
soj, mjesto i učestalost uzimanja, izolati)

6.     USAVRŠAVANJE DJELATNIKA IZ PODRUČJA BOLNIČKIH INFEKCIJA

7.     CIJEPLJENJE I SUSTAVNI PREGLEDI

8.     SURADNJA S POVJERENSTVOM ZA LIJEKOVE

9.     ZAKLJUČAK

Pravilnik, NN 17/1998-251